- Simona Halep, atacată de Caroline Wozniacki, la Miami
- Halep a acuzat-o la rândul ei pe Wozniacki că a "trişat" în finala AO 2018
- Antrenamentele, calificările şi cursele de Formula 1, Formula 2 şi Formula 3 ale Marelui Premiu al Australiei sunt LIVE STREAM în AntenaPLAY. Calificările şi cursa de Formula 1 sunt pe Antena3 CNN
Simona Halep şi Caroline Wozniacki au avut parte de un dialog de la distanţă la Miami, după ce daneza a spus la conferinţa de presă de la Florida că "dopatele nu ar trebui să primească wildcarduri". Simo a avut un răspuns de clasă după eşecul cu Badosa.
Acesta nu este primul moment încordat dintre cele două jucătoare. Primul a avut loc după finala de la Australian Open 2018, câştigată de Wozniacki, după un set decisiv în care Simo a fost la două game-uri de victorie.
Simona Halep a acuzat-o atunci pe Caroline Wozniacki că s-a folosit de "trucuri" pentru a obţine victoria. Simona a condus-o în decisiv pe Caro cu 4-3, având şi un break în faţă şi se afla la doar două game-uri de ceea ce, la acea vreme, ar fi însemnat primul ei trofeu de Grand Slam. Atunci, fostul lider mondial a cerut un time-out medical pentru o accidentare la genunchi.
Momentul în care Simona Halep a acuzat-o pe Caroline Wozniacki după un moment controversat care a costat-o enorm
Specialiştii au ajuns atunci la concluzia că a fost doar un tertip al danezei pentru a o scoate din ritm pe Halep, care jucase senzaţional în ultimele minute ale finalei. Din păcate, "planul" lui Caro a funcţionat, ea câştigând următoarele trei game-uri şi singurul Grand Slam al carierei.
Simona nu a iertat-o atunci pe adversara ei şi a spus clar că nu ar apela la astfel de "trucuri" pentru a câştiga un Grand Slam. "Au fost cinci, șase minute care m-au scos din ritm. Am simțit oboseala mult mai mult după acele minute. Nu știu, poate a fost în mintea mea. Oricum, fizic n-am mai putut deloc.
Nu, eu nu o să fac niciodată așa Eu când o să am nevoie la toaletă sau o să vreau să mă schimb, o să mă duc. Nu fac chestii de acest gen pentru că până acum am ajuns numărul 1 mondial fără să fac astfel de lucruri și consider că, dacă va veni ziua să câștig un Grand Slam, o să-l câștig la fel!", a spus Simona atunci.
Simona Halep, răspuns de clasă pentru Caroline Wozniacki, la Miami
La peste 6 ani distanţă, Simona Halep a avut o reacţie de clasă după ce Caroline Wozniacki spusese la conferinţa de presă de marţi, de la Miami, că "dopatele nu trebuie să primească wildcard".
"De ce a spus asta? Nu am făcut nimic rău. Nu am trișat. Nu m-am dopat. E mai bine dacă citim decizia de la TAS, care spune că era un supliment contaminat, nu a fost doping. Nu am avut niciodată vreo legătură cu dopajul.
Nu m-am dopat niciodată, așa că nu sunt o trișoare. Mulțumesc turneului că mi-a dat wildcard și că am posibilitatea de a juca într-un turneu atât de mare. A fost grozav să mă întorc.
Doar o singură persoană care este negativă în privința mea nu este atât de importantă, deoarece am sute de oameni care îmi oferă dragoste", a spus Halep, la conferinţa de presă.
Simona Halep va reveni în clasamentul WTA după meciul de la Miami Open cu Paula Badosa. Pentru faptul că s-a aflat pe tabloul principal al turneului, Simona Halep va primi 10 puncte WTA și un cec în valoare de 23.250 de dolari.